《寄同年程德和用前韵》
明代·吴琏

杏花清会北城寰，汤饼新河饮笑间。几载银台弘圣政，甚时华发映青山。

有无树树成阴绿，多少英英舞袖斑。消息茫然宜两达，一封书往一封还。

作者简介：吴琏，字美中。南海人。明宪宗成化二十年（一四八四）进士。授直隶含山知县。值年荒，多方赈救，作粥糜以饷流移，前后所活盈万。政暇，授生徒以《周易》。逾年，以忧去任。起后知进贤县，以守正不合，引疾归。卒年八十馀。著有《竹庐诗集》。清道光《广东通志》卷二七六有传。吴琏诗，以嘉靖九年南海吴氏家刊本《竹庐诗集》为底本。